Hebreeërs 12:7 Verdra en volhou het alles met mekaar te doen. Dit gaan in hierdie brief aan die Hebreeërs vir ’n belangrik deel om die volhou in geloof. Ons het dit ook al gelees in 10:36: “Volharding is wat julle nodig het om die wil van God te doen en te ontvang wat Hy beloof het.” Dan volg in hoofdstuk 11 al die voorbeelde van die gelowiges in die geskiedenis wat volgehou het. Die HERE wys hoe Hy hulle daarvoor die krag gegee het. Dis die krag en die geloof wat Hy ons vandag in ons omstandighede ook wil gee!
Ons sou kon sê dat die lewe op aarde ’n leerskool is. Somtyds ook ’n harde leerskool waarby dit daarop aankom dat ons dinge verdra. Dit beteken dat ’n mens onder moeilike omstandighede nie opstandig raak nie. Dat ons nie na die HERE gaan wys en sê dat Hy die geskiedenis en my lewe nie reg lei nie. Dat ons nie deur opstandigheid ons van Christus afkeer en gaan sê dat dit sinloos is om te glo nie. Dan stap ons uit die klaskamer van die leerskool. Die moeilike wat ons in die lewe meemaak is ons skuld as mense. Ons het dit na die sondeval in die wêreld ingebring. Dit is genade dat die HERE die aarde en ons nie links laat lê nie. As die moeilike ons lewe binnekom, klink die HERE se stem: Vertrou op My, hou vol want dan wag vir jou om Christus werk die nuwe lewe. Leef in afhanklikheid van My! Dan leer die moeilike jou en my om verder as die wêreld te kyk, om op Christus te bou.